Järgnev saade on valminud tänu J.Meyeri sõprade-partnerite toele.
Osad teist peaks maha pidama ühe korraliku maadlusmatši Jumalaga,
öeldes: "Jumal, see asi peab korda saama!
Ma pole elanud õiget elu Su ees ja vaenlane ütleb: "Hilja juba!",
aga mina ütlen, et ma ei lakka palvetamast
ja Sinu palet otsimast, kuni Sa mind õnnistad."
Jumalale meeldib taoline meelekindlus!
Talle meeldib suhtumine, mis ütleb: "Ma ei anna alla!"
IGAPÄEVAELU RÕÕMUD
See, kuidas me elu on alanud, pole üldsegi mitte nii tähtis,
kui see, kuidas see lõppeb.
Ja teate, mis? Te elu pole veel läbi!
Teil kõigil on veel piisavalt aega, et midagi muuta.
Ja isegi kui sa oled vanem inimene ja arvad,
et sul pole enam nii palju aega, kui mõnel nooremal,
siis kui sa otsustad Jumala soosingu kasuks,
laseb Ta asjadel ka sündida!
Vaatame 1 Saamueli 15:1
"Ja Saamuel ütles Saulile:
Issand on mind läkitanud võidma sind kuningaks tema rahvale Iisraelile.
Ja nüüd kuule Issanda sõnu.
Nõnda ütleb vägede Issand:
Ma tahan kätte tasuda, mis Amalek tegi Iisraelile,
astudes teel temale vastu, kui ta tuli Egiptusest."
Ehk Jumal ütleb teisisõnu: ma tegelen su vaenlastega.
"Mine nüüd ja löö Amalekki ja kaota sootuks ära..." Kui paljud?
Kõik!
"kõik, mis tal on,
ja ära anna temale armu, vaid surma niihästi mehed kui naised,
lapsed ja imikud, härjad ja lambad, kaamelid ja eeslid!”
Vaatame edasi salmist 7:
"Ja Saul lõi amalekke Havilast kuni Suuri teelahkmeni...
Ja ta võttis Agagi, Amaleki kuninga, elusalt vangi,
aga kogu rahva hävitas ta mõõgateraga sootuks."
Ehk siis mida ta tegi?
Ta täitis vaid osaliselt selle, mida Jumal oli käskinud,
aga mitte kõike.
Ehk ta oli täiesti petetud.
Ta uskus siiralt, et ta toodud ohver on Jumalale meelepärane,
samas kui Jumal ootas temalt kõike.
Siinkohal tahaks öelda midagi, mis ehk kõigile ei meeldi,
kuid teen seda sellegipoolest.
Võib-olla puudutab see eriti osasid me televaatajaid.
Piiblis, Malaki 3:10, on öeldud, et tooge kogu oma kümnis Jumalale.
1/10 kogu oma sissetulekutest Jumala varaaita.
Nii kogu oma kümnis kui veel ohvriannid.
Et kui Jumala rahval on vajadusi, leiduks ka vahendeid, millest neid katta.
Jumal ütleb, et kui sinna annad 1/10 oma tulust minu rahva heaks,
sõitlen mina hävitajat sinu nime pärast, et sind ei tabaks häving.
"Tõesti, ma avan teile taevaluugid ja kallan teile õnnistust küllastuseni."
See on see, mida Piibel ütleb!
Sa võid muidugi teha, mida iganes soovid!
"Kas ma pääsen taevasse, kui ma kümnist ei maksa?" - Pääsed!
Sinu pattude andestus pole seotud sinu kümnise maksmisega,
vaid sind on lunastatud Kristuse vere läbi.
Kuid kas su üle on sama vari ja kaitse,
mis nende üle, kes kuuletuvad Jumalale?
Ei.
Sa ütled nüüd: "Kuule jäta järgi, ma ei taha siit heitununa lahkuda!"
Kuid nii on!
Ja ma usun, et ka tänase rahvahulga seas
on väga suure tõenäosusega inimesi, kes ei maksa kümnist.
Kuna selle konverentsi ohvrirahad on juba kokku kogutud,
ei räägi ma seda selleks, et teilt rohkem raha saada.
Ja teie, kes te meid telerite vahendusel jälgite,
võite ju teha näo, et te pole mind üldse kuulnudki.
Kuid tähtis on see, mida Piibel ütleb.
Jumal ei vaja meie raha,
kuid Ta tahab esitada meile oma kaitseplaani meie suhtes.
Ta tahab esitleda meile oma plaani, mis toob meile edu ja hea käekäigu.
Ta püüab kinkida meile elu,
mis on nii imeline, et me ei suuda isegi uskuda.
Ta ütleb, et avab me kohal oma taevaluugid
ja täidab meid nii imeliste õnnistustega, et me ei suuda neid kõiki vastugi võtta.
Jumal võib võtta 90% su sissetulekust
ja saata sellega korda palju enam kui su 100% sissetulek seda suudaks.
Nii et kui sa pole kunagi varem kümnist maksnud, siis pole veel hilja!
"Ma tean küll teid! Kõik te jutlustajad püüate meilt vaid raha välja pressida!"
Kuule katsu olla!
Saul oli samasugune - püüdis leida erinevaid vabandusi,
et mitte teha seda, mida Piibel ütleb.
Jah, kindlasti leidub ka neid, kes on oma üleskutsetes ebaausad,
kuid samas leidub küllaldaselt kohti, kuhu saaksid külvata
ja mis annavad kinnitust sellest, et see on läinud õigesse kohta.
Heitke kõik oma mured Jumala peale,
sest Tema hoolib teist.
Piiblis on palju kohti, kus räägitakse "kõigest".
Saamuel kahjuks ei teinud kõike, mida Jumal oli käskinud.
Kui Jumal mind 32 aastat tagasi esimest korda teenistusse kutsus,
oli mul täiskohaga töö ja kolm last.
See kõik tähendas seda, et olin väga, väga hõivatud.
Pidasin kodus teisipäeva õhtuti piiblitundi
ja käisin samal ajal täiskohaga tööl.
Samas oli mu sees see tunne,
et mind on kutsutud õpetama inimesi kõikjal.
Jumal andis mulle Piibli kirjakoha,
mille kohaselt pidin kuulutama elavat Sõna kõigile inimestele.
Nii et teadsin ja kogesin oma südames,
et Jumalal on midagi palju enamat mu jaoks,
kui vaid koduste piiblitundide pidamine,
aga ma polnud tol ajal veel valmis.
Tea seda, et isegi kui Jumal võiab sind millekski,
ei tähenda see veel seda, et oled kohe valmis sellesse astuma.
Sa võid kogeda ütlemata tugevat Jumala kutset oma elu üle,
kuid see ei tähenda veel seda, et oled valmis sellesse astuma.
Jumalal on küll mingi asi valmis su jaoks,
kuid nüüd peab Ta valmistama sind selle asja jaoks.
Ta ei vaja mingit karja sõnakuulmatuid inimesi,
kes kuidagi püüavad Teda teenida.
Nii et Jumal andis mulle mõista, et pean loobuma ajalikust tööst,
jääma lastega koju ja hoolitsema nende eest,
aga samal ajal jätma endale ka rohkesti aega
Jumala Sõna uurimiseks.
Mul polnud võimalik lihtsalt kuhugi ära minna,
et mõnes Piiblikoolis vaimulikku haridust omandada.
Nii et Püha Vaim ise koolitas mind selleks teenistuseks,
aga ma pidin andma Talle aega, et seda teha.
Ma kartsin loobuda oma tööst.
Juba lapsest saati polnud keegi eriti hoolinud minust.
Kõik, mis mul oli -
alates isegi sellistest asjadest nagu kooli lõpukleit või sõrmus -
ma pidin ise nendeks raha teenima,
sest mu isa polnud just kõige heldem inimene.
Nii et ma olin harjunud iseenda eest hoolt kandma.
Mul ja Dave'l läks rahaliselt üsna hästi;
olime tavapärane äärelinna pere, kellel oli 2 autot jne.
Me polnud rikkad, kuid meil oli piisavalt,
et elada hästi ära.
Kui ma oleks nüüd oma tööst loobunud,
oleks me arvete kulu ületanud me sissetulekud.
Olin aastaid olnud raamatupidaja,
nii et teadsin hästi, et deebet ja kreedit ei klapi kunagi
ja see ajas mulle hirmu nahka.
On ehk Jumal sullegi kunagi öelnud midagi,
mis on ajanud sulle hirmu täiega nahka?
Ainus viis, kuidas nende hirmudega toime tulla,
on seista nendega silmitsi ja mitte põgeneda nende eest.
Pinge oli õhus.
Tead ju küll, kuidas pinge on õhus, kui Jumal annab sulle midagi teha
ja see pinge püsib seni, kuni kuuletud sellele.
Nii et selle asemel, et tööst üldse loobuda,
ma loobusin täisajaga tööst ja võtsin poole kohaga töö asemele.
"Inimene kavandab om tee, aga Jumal juhib tema sammu."
Mind lasti sealt lahti, mis polnud üldse mulle kohane,
sest olin alati olnud tubli ja lojaalne töötaja
ning mind polnud kunagi varem kusagilt lahti lastud.
See oli otsekui Jumal oleks öelnud:
"Me teeme seda minu moel, või me ei tee seda üldse."
Võimalik, et osad teistki on olukordades, mida te ei mõista
ja te mõtlete: mis toimub?
Samas aga kui osad teist vaataks kogu olukorrale tagasi,
te ehk näeks, et teiegi püüate olla Jumalale vaid pooleldi sõnakuulelikud.
Te olete minuga üsna nõus,
aga mitte päris nii elevil nagu ma sooviks, et te oleks.
Saul tegi peaaegu kõike, mida Jumal palus,
aga vaatame, kui petetud ta tegelikult oli.
1 Saamueli 15:9
"Aga Saul ja rahvas andsid armu Agagile ja parimaile lammastest,
kitsedest ja veistest ning talledele ja kõigele, mis oli hea,
ega tahtnud neid hävitada sootuks;
aga kõik, mis oli väärtuseta ja väeti, nad hävitasid sootuks.
Siis tuli Saamuelile Issanda sõna, öeldes:
Ma kahetsen, et ma olen Sauli kuningaks tõstnud,
sest ta on taganenud minu järelt ega ole täitnud mu käsku.”
Siis Saamuel kohkus ja kisendas kogu öö Issanda poole.
Ja Saamuel tõusis vara, et hommikul kohata Sauli;
ja Saamuelile anti teada ning öeldi:
Saul tuli Karmelisse ja vaata, ta püstitas enesele mälestussamba."
Me juba näeme, milles probleem peitus.
Saul ajas nina püsti ja pidas end tähtsamaks, kui ta oli.
Sedasi käitudes kaotame me aukartuse Jumala ees
ja arvame, et meil on õigus öelda Talle, mida teha,
mitte Tema meile, mida teha.
Me ei saa olla üleolevad,
sest Jumal on Jumal ja Ta mõtleb, mida ütleb.
"Kui Saamuel jõudis Sauli juurde, ütles Saul temale:
Issand õnnistagu sind! Mina olen Issanda käsku täitnud.”
Aga Saamuel küsis:
Mis lammaste määgimine see on, mis mu kõrvu kostab,
ja veiste ammumine, mida ma kuulen?”
Ja Saul vastas: Need on toodud amalekkide käest,
sest rahvas..." Nüüd ta süüdistab sujuvalt teisi...
"Sest rahvas säästis parimad lambad, kitsed ja veised,
et neid ohverdada Issandale, su Jumalale."
Nüüd on veel Jumal ka süüdi.
"Me hoidsime ju kõik parimad palad Jumalale!"
Loogiline, kas pole?
"Me ei saanud ju hääd kraami minna lasta!"
Rahalistes raskustes olevad inimesed võivad ju ka mõelda:
"Mul on niigi raske,
miks peaksin veel 10% sissetulekust kümniseks maksma?!"
Pole ju loogiline!
Aga sa teed seda vaid seetõttu, et Jumal on käskinud seda teha.
Muid põhjuseid pole vajagi.
Ainuüksi seepärast, et Jumal ütles.
See ei tundu üldsegi aus andestada oma vaenlastele
ja õnnistada neid, kes on sulle haiget teinud.
Kui Jumal pani mu südamele osta oma emale-isale maja,
kolida nad endale lähemale
ja hoolitseda nende eest kuni nende surmani,
see ei tundunud kohe üldse mitte aus!
See polnud loogiline!
Miks ma oleks pidanud seda tegema
peale kõike seda, mida isa oli minuga teinud?
Aga Jumal ütles nii
ja ma ei jõua ära rääkida kõigist neist õnnistustest,
mis hakkasid voolama mu ellu peale Jumalale kuuletumist,
mis eeldavasti oli üks raskemaid asju, mida olen eales pidanud tegema.
Hoolitseda oma isa eest? Ma ei tahtnud teda nähagi!
Kanda hoolt ta eest kuni surmani?
Mu esimene mõte oli: "Aga mis siis, kui ta elab hästi kaua?"
Ärge nüüd tehke nägu nagu te ei mõtleks samamoodi!
Ta elaski hästi kaua
ja see nõudis palju raha ja aega,
kuid lõppeks võttis ta Kristuse vastu, sai ristitud
ja ma tean, et täna on ta taevas.
Ma arvasin, et see pole õiglane osta isale maja.
Mul ja Dave'l olid vaid väikesed säästud
ja me pidime selle kõik mu vanemate peale kulutama?
Kellegi peale, kes oli mind 15 aastat kuritarvitanud?
Nalja teete või?
Saul ei pidanud ka loogiliseks kõigest heast loobumist...
Aga Jumal ütles: "Kõik!"
Ja kui Jumal ütleb "kõik", siis Ta peab ka silmas kõike.
Kui Jumal käskis mul loobuda oma tööst,
siis Ta pidas silmas täielikku loobumist,
mitte poole kohaga töökoha asemele otsimist.
Tegin hiljaaegu midagi, mis riivas kellegi tundeid
ja kui ma siis oma põikpäisuses kaalusin kogu olukorda
ja leidsin ikka, et: "Nemad, nemad, nemad",
ütles Jumal mulle:
"Võta vastutus oma tegude eest ja mine vabanda."
Oh sa poiss, kus ma püüdsin leida erinevaid vabandusi.
Küll oli mul üks päev halb olla ja siis teine ja kolmas asi...
Teate, mis?
Oleksin ju võinud vabandada oma käitumise pärast
ja öelda: "Mul oli magamata öö ja seetõttu ma polnud mina ise."
Kuid sel juhul ma poleks olnud 100% kuulekas Jumalale.
Oleksin olnud vaid pooleldi kuulekas.
Mul oli nii raske paluda andeks ja tõdeda,
et mu käitumisele pole mingit vabandust.
"Palveta mu pärast, et suudaks end tulevikus paremini kontrollida."
See oli nii....
"Jumal, nalja teed või?"
Sest mõtlesin ka endamisi,
et see teine inimene ei tee ka kunagi midagi õigesti!
Sa ju tead, kui raske see on võtta ilma vabandusteta täis vastutus,
kui sul on kellegagi pinge õhus?
Aga igakord, kui me oleme sõnakuulmatud Jumalale,
püüame me leida erinevaid vabandusi.
Keegi ju meist ei ütle: "No näed, olingi sõnakuulmatu!"
Saulil olid ka omad vabandused:
"See on ju hea kraam - miks sellest siis loobuda?"
See läks talle maksma kogu ta kuningriigi.
Nii et ta oli mees, kes alustas küll õigesti,
kuid pani lõpuks puusse.
Ma oleks pigem see hing, kes alustab küll valesti,
kuid lõpuks saab asjad joonde.
Seega hea uudis on see, et kui ka sinu algus on olnud vale;
kui tulid täna siia ja su asjad olid nihu
ning kõik, mida olen täna rääkinud,
on puudutanud sind enam kui oleks eales võinud arvata,
siis pole hullu!
Sest sa võid täna langetada otsuse, mis muudab kogu su ülejäänud elu.
Ja kui me langetame õigeid otsuseid Jumala kasuks,
saab kogu me minevik minema pühitud.
Me ei pea seda enam endaga kaasa tarima,
vaid see on läind'!
Jaakob on mees, kes pettis, valetas, sahkerdas
ja röövis oma venna esmasünni õiguse.
Ta oli ikka kohe tõeline tegelane!
Aga mingil hetkel vahetas temagi suunda,
olles tüdinud pidevast põgenemisest ja elust, mida elas.
Mul pole aega sel pikemalt peatuda, aga 1 Moosese 32:23-28 me näeme...
Ei, vaatame ikka! See on liiga hea, et see vahele jätta!
1Moosese 32...
Näete nüüd - see oli minu plaan mitte seda lugeda,
aga Jumal ütles: "Loe ikka!"
1Moosese 32:23
Siinkohal on oluline teada,
et peale seda, kui Jaakob oli valetanud
ja röövinud oma venna esmasünni õiguse,
veetis ta kogu oma ülejäänud elu oma venna eest põgenedes,
sest ta kartis, et ta vend lööb ta kogu tehtu pärast maha.
Kui me teeme midagi valesti, oleme samuti koguaeg jooksus.
Ma ei räägi täna ainuüksi siin saalis olijaile,
vaid miljonitele inimestele üle kogu maailma.
Sa võid olla nii sõnakuulelik, nii andunud ja pühendunud
ja ometigi valitseb paljude eludes suur segadus.
Ja seda kõike vaid seetõttu, et oled ignoreerinud Jumalat
või püüdnud Temaga kaubelda.
Oled olnud vaid pooleldi sõnakuulelik.
Võib-olla käid vaid pühapäeviti Jumalaga kohtamas
ja ülejäänud nädal on nii nagu ta on.
Jumal tahab enamat, kui vaid see,
et vaatame pühapäeviti kirikus 45 min seinalt laulusõnu,
tehes näo, et ülistame Teda,
samas kui me elud on kogu ülejäänud nädala Temast kaugel.
Jumal ei igatse laulude lauljaid, vaid ülistajaid.
Ülistajaid, kes ülistavad Teda tões ja vaimus.
Saul liikus üha kaugemale ja kaugemale tõest
ja langes üha enam ja enam enesepettusesse.
Miks? Sest Ta tahtis teha asju omal moel.
Jaakob alustas küll petisena, kuid tüdis sellest peagi.
Ta nägi selle elu vilju ja tulemusi ning ütles:
"Ma ei taha enam elada nii!", nii et vaatame, mis edasi sai.
1Moosese 32:23
"Kuid veel selsamal ööl ta tõusis üles
ja võttis oma mõlemad naised ja mõlemad teenijad
ja oma üksteist poega ja läks läbi Jabboki koolme.
Ta võttis nad ja viis üle jõe, samuti viis ta üle, mis tal oli.
Aga Jaakob ise jäi üksinda maha.
Siis heitles üks mees temaga, kuni hakkas koitma."
Mulle meeldib see vaatepilt siin - Jaakob koos kogu oma varaga,
mis peale ta ütleb: "Ma ei suuda enam elada nii,
sest ükskõik, kui palju asju sul ka poleks -
kui sul pole rahu, pole sul midagi."
Maailma kõige kaunimal filmistaaril või missil
saavad ka olema üks päev kortsud, hallid juuksed ja võib-olla ka kepp
ja mida ta siis selles olukorras peale hakkab,
kui ta sees pole midagi?
Olles oma surivoodil,
ei küsi maailma rikkaim mees oma pangakonto seisu.
Nii jõudis ka Jaakob punkti, kus ta ütles:
"Ma ei saa enam niimoodi jätkata."
Nii et seis oli selline, et ta saatis kõik, mis tal oli,
teisele poole jõge ja ütles:
"Nii Jumal, ma vajan uut plaani oma elu jaoks!"
Ja Piiblis on öeldud, et ta maadles ingliga,
kuni uue päeva koidikuni.
Ingel käskis end rahule jätta, kuid Jaakob ütles:
Ei ma lase sind mitte, kui sa mind ei õnnista!”
Osadel teist tuleb ka
Jumalaga üks korralik maadlusmatš maha pidada,
kus öelda: "Jumal, see asi peab saama korda!
Ma pole elanud õigesti ja Saatan ütleb, et hilja juba!,
aga mina ei loobu palumast ega Jumala palet otsimast,
kuni Ta mind õnnistab."
Teate, mis? Jumalale meeldib selline meelekindlus;
Talle meeldib vaimsus, mis ütleb: "Ma ei anna alla!" ja "Veel pole hilja!"
Kui sa võidaksid täna auhinna halvimalt elatud elu eest,
võiksid sa siiski omada täna uut algust.
Sa võid minna täna üle jõe või saata oma kraami üle,
öeldes: "Ükski neist asjust ei oma mu jaoks mingit tähtsust,
kui mu asjad Jumalaga pole korras!"
Ühelgi neist pole tähtsust, kui mu asjad pole Jumalaga korras.
Las ma öelda teile - see on maailma parim tunne,
kui sa ei pea enam millegi pärast sõdima oma elus.
Kui sa võid olla rahul ja tänulik elu eest, mis sul on.
Võib-olla see pole selline nagu kellegi teise elu,
või selline, millest kunagi unistasid.
Võib-olla see on olnud ebaõiglane,
aga see on see elu, mis mul on ja ma tänan Jumalat selle eest.
Tema teab asju, mida sina ei tea; Tal on eesmärk, mida sina ei mõista,
aga sa võtad selle elu ja elad seda parimal võimalikul moel
Jumala nime auks.
"Oi, Joyce, ma olen hea laulja -
tahan ka olla ülistusjuht nagu Matteus!"
"Ma olen hea piibliõpetaja -
ma tahan ka sellist teenistust nagu sinul!"
Tead, mis? Kui see on kooskõlas Jumala tahtega
ja kui sina oled sõnakuulelik, siis Ta laseb sel ka sündida.
Sa ei pea pingutama selle nimel.
Nii mitmedki tulevad mu juurde ja küsivad,
kuidas alustada oma teenistusega?
See ajab mind naerma ja ma mõtlen endamisi:
"Parem oleks, kui sa ei alustaks oma teenistusega!"
Ole ettevaatlik sellega, et sa ise midagi ei alusta,
sest kui sa seda teed, pead ka selle lõpetama,
kuid keset seda protsessi oled omadega peagi õhtal!
On lausa hämmastav, kui palju elu muutub,
kui su hinges valitseb rahu.
Kui su sees valitseb rahu.
Ütlesin eile midagi, mis alateadlikult tõusis mu südamesse
ja ma olen selle üle mõelnud, kuidas see kõik on.
Ma teen tänasel päeval nii palju erinevaid asju,
mis hoiavad ülemaailmse teenistuse käigus.
Jah, mul on ka palju abilisi,
aga ma õpetan palju,
ma vajan pidevalt värsket sõnumit inimeste jaoks,
sest olles ka tele-eetris, ei saa ma omada vaid 12 jutlust,
mida siis maailma eripaigus pidevalt jutlustada.
Ma pean pidevalt midagi uut esile tooma.
Ma kirjutan raamatuid, ma korraldan asju,
ma palvetan ja otsin Jumalat...
Ja see kõik on mu jaoks nii palju kergem kui siis,
kui mul oli üks piibligrupp 21 inimesega.
Praegu on see palju lihtsam, kui tookord.
Sa võid küsida, kuidas siis nii?
Aga seetõttu, et tookord ma ei teadnud,
kuidas lasta oma hingel leida hingamist Jumalas.
Püüdsin muuta nii Dave'i, me lapsi kui iseennast;
inimesi, kes meile külla tulid, et nad käituks ikka õigesti.
Püüdsin alati kõike ise teha
ega teadnud, kuidas usaldada Jumalat.
Piiblis aga on öeldud, et need, kes usuvad,
astuvad ka Jumala hingamisse.
Sa saad astuda Jumala hingamisse vaid juhul,
kui usud, et Jumal suudab teha seda, mida sina ei suuda.
"Mis inimesele on võimatu, on Jumalale võimalik."
Ja kui Tema tahab midagi teha, siis Ta seda ka teeb!
Tuletagem meelde, mida ma oma kõne algul küsisin:
"Kas sa käid Jeesusega vaid kohtamas,
või oled sa abielus Temaga?"
Tea, et kui annad Jumalale endast kõik,
annab ka Tema endast sinule kõik.
Täna pakume sulle 4CD sarja "Tõde sõnakuulelikkuse kohta".
On äärmiselt oluline kuuletuda Jumalale.
Ühtlasi pakume H.Cloud'i raamatut "Jumala salajased asjad".
Võrratu raamat suhtest Jumalaga.
Usun, et sulle oleks neist materjalidest palju abi,
mistõttu kena päeva jätku ja tea, et Jumal armastab sind!
Telli endale Joyce'i 4CD seeria "Tõde sõnakuulelikkuse kohta"
ja H.Cloud'i raamat "Jumala salajased asjad".
Kõik need materjalid on tellitavad J.Meyeri kodulehe kaudu.
Inimesed on ajakirja ilmumise päevast elevil.
Telli sinagi endale "Igapäevaelu rõõmud" ajakiri.
Kas ma ütlesin juba, et see on tasuta?
See on tasuta!
Kolm miljonit inimest ei saa eksida
Esmakordselt on ilmunud
Joyce Meyer'i raamat "Mõistuse lahinguväli",
mis tugineb Jumala Sõnale.
Jaga miljonite kogemust
ja hangi endale see elumuutev raamat!
"Mõistuse lahinguväli"
Tahan tänada J.Meyeri teenistust ja selle partnereid abi eest,
tänu kellele meil on see hoone.
Ajal, mil me seda kirikut ehitasime,
kogesime me teatud tagakiusu.
Mu isa võeti kinni ja pandi vangi.
Me kõik siin teame,
et Jeesusesse uskumine toob kaasa tagakiusu,
aga kuna Ta on ainus tee ja pääste, siis me lootus on ikkagi Tema peal.
Vahet pole, mida teised arvavad või kui meid põlgavad,
aga me teame, et tunneme tõelist ja elavat Jumalat.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta!
ja hakka meie partneriks, jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri sõprade-partnerite toele.